Udover sin beskæftigelse som redaktør udgav Haugner også flere lokalhistoriske værker.<ref name="gravsted"/> I 1912 udkom ''Gamle lollandske Gaarde'', ''Gamle lollandske Kirker'' i 1915 og ''Nakskov Købstad'' i 1918, der oprindeligt var blevet udgivet som artikler i ''Nakskov Tidende''. Værkerne blev baseret på tidligere udgivet litteratur samt Haugners lokalkendskab. På baggrund af arkivmateriale udgav han herefter ''Nørre Herreds Historie, Topografi og Statistik'' (1922), ''Sønder Herreds Historie, Topografi og Statistik'' (1924), ''Rødby Købstad og Fuglse Herreds søndre Del'' (1928), ''Nakskov Købstads Historie'' bind I–III i perioden 1934–36 (med en ny udgave udgivet i 1944–5), ''Maribo Historie'' bind I–II (1937–38), ''Lollands Oldtidsminder'' (1941), ''Maribo og Fejø Birker, Fuglse Herreds nordre Del'' (1942). Alle disse udgivelser, med undtagelse ''Nakskov Købstads Historie'' var en del af serien ''Lolland II-VIII''. Ved sin død arbejde han på et værk om [[Musse Herred]], som var det eneste, der manglede om [[Lolland]]s historie.
Personbillede_savnes Litteratur Historie Journalistik